[{"text_idx": "#000000", "text": "Du gravaj retejoj en Esperanto lanc\u0302itaj"}, {"text_idx": "#000001", "text": "Monda.eu estas nova retejo de la projekto \u201cGlobal E-learning\u201d (Tutmonda e-lernado), lanc\u0302ita fine de au\u0306gusto. G\u0302i estas dedic\u0302ita al la tutmondig\u0302o kun ties diversaj flankoj."}, {"text_idx": "#000002", "text": "La retejo ne hazarde havas la nomon en Esperanto: du el la kvar partneroj de la projekto (E@I kaj Studio Gaus) uzas Esperanton en sia laboro c\u0302iutage. G\u0302i estas mallonga kaj facile memorebla nomo, bone respegulanta la enhavon de la retejo. Krome, la tuta enhavo legeblas en Esperanto danke al la E@I-volontulo Matthieu Desplantes, kiu tradukis g\u0302in. La retejo estas jam oklingva, baldau\u0306 aldonig\u0302os du pliaj lingvoj. La kreado de la projekto, subtenita de EU, dau\u0306ris du jarojn.\nLa temo \u201cTutmondig\u0302o\u201d estas traktata en 11 moduloj, kiuj prezentas diversajn temojn de la tutmondig\u0302o, kiuj malkas\u0302as diversajn mondajn problemojn el malsamaj vidpunktoj: Tutmondig\u0302o, Tutmonda ekonomio, Evoluado, Homaj rajtoj, Kritika pensado, Malric\u0302eco, Migrado, Seksa egaleco, Civitana socio, Medio, Klimata s\u0302ang\u0302o."}, {"text_idx": "#000003", "text": "Krom la lecionoj (moduloj) troveblas ankau\u0306 plia enhavo, ekzemple: Terminaro, Fontoj, Ligiloj, Biblioteko, Forumo kaj aliaj. La retejo do kovras multajn flankojn de la tutmondig\u0302o, disponigante ric\u0302an kolekton de haveblaj materialoj pri tiu c\u0302i temaro."}, {"text_idx": "#000004", "text": "La retejo estas malfermita al facila aldonado de pliaj tradukoj; do se vin la enhavo interesas kaj vi emus g\u0302in traduki al aldona[j] lingvo[j], kontaktu nin: support@monda.eu au\u0306 info@ikso.net."}, {"text_idx": "#000005", "text": "\u201cPasie pri lingvoj\u201d estas la slogano de , kaj g\u0302i plene respegulas la enhavon."}, {"text_idx": "#000006", "text": "Komence de septembro estis lanc\u0302ita c\u0302i tiu projekto por subteno de multlingvismo. G\u0302i celas skize (sed alloge) al publiko prezenti la oficialajn lingvojn de EU kaj aldone liveri en \u201cmang\u0302ebla\u201d formo bazajn informojn pri lingvistiko."}, {"text_idx": "#000007", "text": "Temas pri ambicia plano \u2013 enhavanta tre buntan materialon, kaj pri apartaj lingvoj, kaj pri lingvistiko g\u0302enerale, kaj aldone datumbazon de ligilaro pri diversaj lingvoj en la reto. La retejo havas kvar partojn: Lingvopedia, Babylon, Lingvopolis kaj Lingvomania."}, {"text_idx": "#000008", "text": "La \u201cBeta\u201d versio de la retejo estis jam lanc\u0302ita. Dume mankas kelkaj aldonaj enhavoj (ekzemple, sondosieroj kaj la ludo Lingvomania), sed g\u0302i jam estas plene uzebla."}, {"text_idx": "#000009", "text": "En Lingvopedia vi trovos bazajn informojn pri 28 lingvoj de Eu\u0306ropo, la sekcio Babylon prezentas lingvistikon, kaj en Lingvopolis troveblas ric\u0302a datumbazo de prilingvaj ligiloj."}, {"text_idx": "#000010", "text": "La retejo jam funkcias en 18 lingvoj, inkluzive de Esperanto. La teamo de la projekto estis preskau\u0306 plene Esperanta \u2013 la kunordiga organizo estis EEU, kunlaboris E@I, Studio Gaus, InterKulturo, UAM el Poznano, k. a."}, {"text_idx": "#000011", "text": "Ankau\u0306 per c\u0302i tiu projekto povos esperantistoj fiere prezenti, ke por ili gravas multlingveco, ke ili ja ankau\u0306 praktike zorgas pri g\u0302i kaj pretas kaj kapablas fari ion por ties konservado kaj kresko."}, {"text_idx": "#000012", "text": "Se vi emas helpi al ni testi la retejon, sciigu nin \u2013 c\u0302iu helpo gravas por plibonigi la retejon. Ankau\u0306 tiu c\u0302i retejo estas malferma al aldonado de pliaj tradukoj \u2013 tradukemuloj skribu al info@ikso.net."}, {"text_idx": "#000015", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000016", "text": "Demonstraj versioj de \u201cLa Ondo\u201d"}]